CELEX: 62013TN0406
Language: da
Date: 2013-07-29 00:00:00
Title: Sag T-406/13: Sag anlagt den 29. juli 2013 — Gossio mod Rådet

26.10.2013   
            
            
               DA
            
            
               Den Europæiske Unions Tidende
            
            
               C 313/28
            
         Sag anlagt den 29. juli 2013 — Gossio mod Rådet
   (Sag T-406/13)
   2013/C 313/54
   Processprog: fransk
   
      Parter
   
   
      Sagsøger: Marcel Gossio (Casablanca, Marokko) (ved advokat S. Zokou)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Annullation af Rådets afgørelse 2010/656/FUSP og Rådets forordning (EF) nr. 560/2005 samt Rådets gennemførelsesafgørelse 2012/144/FUSP af 8. marts 2012, som fastsætter restriktive foranstaltninger over for Côte d’Ivoire, for så vidt som de vedrører og omhandles sagsøgeren.
            
         
               —
            
            
               Annullation af afgørelse af 17. maj 2013, som bekræfter og genindfører ovennævnte restriktive foranstaltninger, for så vidt som de medfører, at sagsøgeren fortsat skal være opført på den liste over personer og enheder, der er nævnt i bilag II til afgørelse 2010/656/FUSP og bilag 1A til forordning (EF) nr. 560/2005 om restriktive foranstaltninger over for Côte d’Ivoire.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført to anbringender.
   
               1)
            
            
               Første anbringende om overskridelse af beføjelser og om et åbenbart urigtigt skøn, for så vidt som:
               
                           —
                        
                        
                           de forhold, der gøres gældende over for sagsøgeren, ikke har noget objektivt grundlag og ikke baserer sig på noget gyldigt bevis
                        
                     
                           —
                        
                        
                           der ikke kan tilvejebringes en objektiv sammenhæng mellem de grunde, der er påberåbt som begrundelse for de restriktive foranstaltninger, der er truffet over for sagsøgeren og over for Côte d’Ivoire generelt
                        
                     
                           —
                        
                        
                           de retsgrundlag, der ligger til grund for de restriktive foranstaltninger, der er truffet over for sagsøgeren, er i strid med de sidste grunde, der er påberåbt som begrundelse for disse foranstaltninger
                        
                     
                           —
                        
                        
                           Rådets afgørelse udgør en procedure- eller magtfordrejning.
                        
                     
         
               2)
            
            
               Andet anbringende om tilsidesættelse af sagsøgerens grundlæggende rettigheder, navnlig princippet om uskyldsformodning, retten til at drive egen virksomhed, ejendomsretten, proportionalitetsprincippet, samt retten til respekt for privatliv og familieliv og retten til ikke at blive undergivet umenneskelig eller nedværdigende behandling.